b'\n_START_ARTICLE_\nAntracen\n_START_SECTION_\nPridobivanje\n_START_PARAGRAPH_\nGospodarski antracen je pridobljen iz premogovega katrana, pri \xc4\x8demer so skupne ne\xc4\x8disto\xc4\x8de fenantren in karbazol. Klasi\xc4\x8dna laboratorijska metoda za pripravo antracena poteka s ciklodehidracijo z o-metilom ali o-metilenom substituiranih diarilketona v tako imenovani Elbsovi reakciji.\n_START_SECTION_\nUporaba\n_START_PARAGRAPH_\nAntracen se najve\xc4\x8dkrat uporablja za pridobivanje antrokinona, ki velja za predhodnika barvil. Antracen je organski polprevodnik. Uporablja se kot scintilator v detektorjih visoko energetskih fotonov, elektronov in delcev alfa. Uporabljajo se tudi scintilatorji, pridobljeni z dopiranjem antracena in umetnih mas, kot je poliviniltoluen. Emisijski spekter antracena poka\xc5\xbee vrh med 400 in 440 nm. Uporablja se tudi v lesnih konzervansih, insekticidih in prevle\xc4\x8dnih materialih._NEWLINE_Antracen je ena od treh sestavin (ostali dve sta kalijev perklorat in \xc5\xbeveplo), ki se uporabljajo pri ustvarjanju \xc4\x8drnega dima, ki se izpu\xc5\xa1\xc4\x8da med pape\xc5\xa1kim konklavom.\n_START_SECTION_\nDerivati\n_START_PARAGRAPH_\n\xc5\xa0tevilni derivati antracena se uporabljajo za specifi\xc4\x8dne namene. Derivati s hidroksilno skupino, 1-hidroksiantracen in 2-hidroksiantracen, so homologni fenolu in naftolom in so farmakolo\xc5\xa1ko aktivni. Poznani so tudi derivati z ve\xc4\x8d hidroksilnimi skupinami, na primer 9,10-dihidroksiantracenu.\n_START_SECTION_\nToksikologija\n_START_PARAGRAPH_\nV nasprotju z mnogimi drugimi policikli\xc4\x8dnimi aromatskimi ogljikovodiki (PAH), antracen po seznamu OSHA ni klasificiran kot rakotvorna snov. Antracen, kot mnogi drugi ogljikovodiki, nastaja med procesom gorenja: \xc4\x8dlovek mu je izpostavljen predvsem s toba\xc4\x8dnim dimom in u\xc5\xbeivanjem hrane, ki vsebuje produkte zgorevanja.'